
O Volapüūkaflens valöpo! 


Gased obsik suvo sümon ad periodapenäd labü literat muadik, 
ab atna fulon me nuns Volapükamufa. Püūbot bo veütikün binon 
dalebüd cifala tefü cäl ela 
„Jan van Steenbergen’ ad 
liman Volapükakadäma (foz 
tografot flanik magon omi). 
Nemü sog bevünetik Volaz 
püka benovipob ladöfiko omi 
demü jenot at. Reidans laiz 
dik bo memons, das epez 
nom bosi dö ok it in nüm 
dekula äyelik (sevabo in 
yeged dö vükiped Volapüz 
kik). If no, tän kanoy reidön 
yegedi nitedik pö vükiped 
(,https://~vo.wikipedia.org/wiki/Jan_van_Steenbergen) u lelogön rez 
sodatopedi calöfik kadämana nulik ladetü ,http:/steen.free.fr/. 

Nüm at i ninädon statudis Volapükanefa balidnaedo ün yel: 2007 
< in gased obsik pepübölis. Äsä reidans küpälik okanons küpön, 
leigodü pübot balid pöks petuvöl ömik pekoräkons. Pö atos siäm 
leno pevotükon, e vödem lölöfiko baiädon ko sotül Linglänapükik, kel 
į penotükon ün 2012 medü toped calöfik ettimik kadäma. Nu kadäm 
primon ad vätälön votastidi statudas at ma neods stada Volapūka=z 


mufa nutimik. j j 
Vipom oles reidi nitedik redakan: Artis 
AD jo DEX 

© YEL NULIK EBLINON VÖDABUKI NULIK. 

Primü yanul Hermann Philipps’: cifal < enotükom medü Vola- 
pükagrup ela Facebook sotüli: 3.3 < lebuka, kel ninädon nulavödis sis 
yel: 1931 < epubölis. Äsä om it epenom, „at binon sotül: 3.3 < perevidöl 
vödaliseda gretik Volapükik-Deutänapükik vödis zao 24'800 ninädöla 
plödü vödabuk rigik fa hiel Arie de Jong (,AdJ’). 

Lised at binädon me fövots fa Ad", vöds nulik in „Volapükagased 
pro Nedänapükans” yelas: 1932 jü 1963, kelis läxcifal: ,Brian R. Bishop’ 
äsetirom bü yels anik, e me vöds nulik — balugiks e koboädiks —, kelis 
vicifal: Daniil Morozov etuvom pö reid vödemas dasamik. | ninädon vöz 
dis nulik fa hiel Ralph Midgley e votans.” Fonät bevüresodik at labon 
nulavödis komandabik mödik ed oyufon alani, kel uvilon penön Vola- 


püko. ®© © © 


7 BESPIKS NEGLÖMOVIK NOGNA EPUBONS. 


Dü yels anik säkäds valasotik Volapüka pabejäfons yufü grup ela 
Facebook! Dili gretik posbinota at „Daniil Morozov’: vicifal < enotükom 
fomü doküm mödapadik (pad bevüresodik: ,https://vk.com/wall- 
69180623_731’). Eplänom osi ön mod sököl: „Cedü ob, suvo fikulos ad 
tuvön nüni frutik pö sogädaresods nutimik, e klülo nemögos us pö li- 
man nulik grupa alik ad reidön nunis valik yelas epasetiköl. Demölo ato- 
si, esludob ad kobopladön bespikis bevüresodik säkädas mödik Volapüz 
ki tefölas fomü doküm veitöfik. Spelob, das finasek oyufon Volapükanis 
fütürik ad no glömön tikamagotis e hüpotetis völadikis anikis bügolanas 


oksik.” & d & 


© VIO ,SCHLEYER’ IT ÄDEIKOM DE PRINSIPS JÖNIK VOLAPÜKA. 


Finü mayul äyela tatabukem Bayänik enotükon pö pad bevüresodik 
ladetü ,https://mdz-nbn-resolving.de/details:bsb00141732’ roum! folid 
vödabuka zänodagretik fa Johann Martin Schleyer’ (nüned tefik di 
,djvu’ binon dagetovik ladetü ,https://disk.yandex.ru/i/4Uh_HaLbjLk8rA’). 
Ekö! nün dö buk at: 


I-U2023 
„Schleyer, Johann Martin. Mittleres Wörterbuch der Universalsprache 


Volapük. 4, WR — Konstanz am Bodensee ` Verlag von Schleyer's Zentralbüro 
der Weltsprache’, 1903. — Padanüms: 577-768 (valodo pads 196). 


Fonät at päträiton fa ,Arie de Jong’ as dil dabükota lulid vödabuka 
gretik calöfik. Buk at jonon patis ömik pükadisina ün 1903, kels calöfiko 
pefinidons ün 1929 pötü zep menoda fa ,Arie de Jong’ ko geikam ad 
noms Volapüka bü yel: 1891. Sams: ün 1903 CC yümatonats (pato el 
zaz) suvo ädefons in koboyümavöds: ,Oberhofmarschalľ = l\öpyeadz 
majal (vöd nutimik mögik: löpakuramaredal), ,Mittelparte? = zenodz 
paledef (nu zänodapalet), ,Mondsfinsternis’ = mundaeg(üb) (nu mung: 
grahan), ,Operntexť = lopvödem(buk) (nu librät), ,Papstwürde’ = paz 
paldinid (nu kanon-la pagebön subsat: papaladinit), ,Pasquilľ = slanz 
penot (nu slänapenäd). Koboyümavöds somik ma stuk äsümons ad uts 
sperantik ed älabons koboyumotis töbo pronovikis binü konsonats 
balposvotik; 

21°) ta sluds Vpakongreda bevünetik telid in München" lönanems 
anik älabons fomis patik Volapükik. Pösodanems suvo älabons Goy 
motis: san, zal (ad malön famani, saludani, profetani, papali), ädalons 
pagebön ko yümots: zil, jiz. Suvo demü mög gebäda deklinamala tonat 
finik pösodanemas äbinon el d (samo in tonatakoboyumot: -ad, mu 
pato in vomanems). Ekö! sams anik: ,Mnemosyne’ = Mnemosinad, 
„Psyche = Psügad, ,Pythi@’ = Pütiad, ,Racheľ = Ragelad, ,Pandorg’ = 
Pandorad; ,Paul@’ = Paulad, Jipaul, Bouche = Paulil, Jipaulil, 
,Paul(us} = Paul(an), (saludan) Paulusal, ,Paulina’ = Paulinad, Pauli- 
nus’ = Paulinan; ,Mohammed, Muhammed’ = Mohamedan, Moha- 
medal, ,Moses’ = Mosed(an), Mosedal, ,Pius’ = Piusan, Piusal, Niko- 
laus’ = Nikolan, Nikolal, ,Ptolemäus = Ptolemäal, ,Ragedasť = Rage- 
dastan, Ragedastal, ,Raphaeľ = Rafaelal, Odin. Wodan’ = Vodan, 
Vodal, ,Ormuzď’ = Romuzdal, ,Osiris’ = Soirisal, Soirisan, ,Pegasus’ = 
pegasaf. 

Nems taledavik id äkanons labön poyümotis (sevabo utis topa) e fi- 
notis kaladik votik: ,Modena’ = Modenän, Modenöp, ,Perm’ = Pärmän, 
Pärmöp, ,Moskavu’ = Moskvaöp, Nasareth’ = Nazaretöp, ,Orenburg’ = 
Roenburgöp, ,Pfalzburg’ = Pfalburgöp, ,Neapeľ = Neapolöp, ,Nürn- 

berg’ = Nünbärgöp, Nünbärg, Peking = Pekinöp; ,Odenwald’ = Doen= 
fot(än), Doenfotöp, ,Oder = Oderöp, Doerin, MI = Neil(öp), ,Ober- 
rhein’ = Löporin(öp), ,Onega-See’ = Noeglak(öp), ,Petersinsel = Peter: 
nisulöp, ,(St.) Paulsinseľ = Paulusnisul(öp), ,Palmyra’ = Palmür(öp), 
„Olympi = Loümpöp, ,Quebec’ = Kebek(öp), ,Ölberg’ = Lin Jerus.’) 
Learbelöp (nu Learabel). 

Tefü nümed at Volapük ettimik di ,Schleyer’ id äsümon ad sperant, 
kel jünu labon fomis sperantik nemas. Ye tefü Volapük äbinos-la 
fikulikum ad memidön lisedi lunik pösodanemas, zifas, flumedas e reta; 

31%) ton nedumik suvo päbuükon bu ton dumik igo ta licin seväz 
dovik stamädas. Vöds somik dabinons id in Volapük nutimik (sams: boz 
lit pedütülöl de politics, politikos’, banorem de ,panorama’), ab 
äbinons mödo suvöfikums, as sams: Monument = monumed (nu mez 
bamal), ,Mosambique’ = Mosambigän (nu Mozambikän), ,Planeť = blaz 
ned(öp) (nu planet), ,Realkrediť = reakredid (nu dinakredit), ,Präfekť = 
präfedan, präfedal (nu prefätan), ,Protokolľ = protog (nu protok); 

4'%°) poyümots noe äbinons meds defomama vödas nulik, abi päge- 
bons ai as mal siämagrupa ömik, kelos älunükumon Volapükavödis 
(,Mitlauť = konsonatir, ,Redefigur = metaforir pla foms nutimik: konz 
sonat, metafor). 

Sperimänts at äbinons bisariks, ab no vaniks: danädü ons päkleilüz 
kos, kelos öbinon-la nezesüdikos e 
nevipabikos in mekavapük. Zë © ® 


olapuk 
en deu lliçons 


Gi TIDABUK PRO KATALONÄNAPÜKANS. 


Tü 2023, yanul, 22 pepübon buk 
tiädü ,Volapuk en deu lliçons’ (sotül 
Katalonänapükik tidodema spez 
rantik: ,Volapuko en dek lecionoj’ < 
fa el André Cherpillod, tradutan: 
,Antoni Martí’). Pö resodatoped 
dabüköpa: „Kratero ü ,Cráter 
(,http://www.crater.es/f, pad: „Aliaj 
KRATERO lingvoj’ [= „Püks votik”]) kanoy nünöz 
miolodön eli PDF. 

Ya kanoy bonedön buki in köväd düfik lä resodatoped: Lulu! 
(,https://bit.ly/volapuk_10_cať). Kot: ‚ISBN? binon 9781387249664, 
suäm pelonülon ad yurods 14,61 (nen täxet blünasuäma; vödamal: 
,WELCOME15’ mögükon rabati mö dötums 15). 

Pad pübota ot i dabinon pö toped: ,Lektv’, efe ladetü ,https://lektu. 
com/l/crater/volapuk-en-deu-llicons/21042. 

Pö vob len tradutod okik tradutan medü Facebook päbekonsälom 
fa cifal e vicifal. As dil zuik tidabuk nulik ninädon lisedi Volapükaliterata 
Spanyänapükik e Volapükaliterata nutimik, sevabo bükotas tumyela 
teldegbalid. Tidabuk at otuvonös reidanis nitedälik! Zë © 


SE GASEDS VÖNÄDIK. 


VOLAPÜK VERENIGING VOLAPÜKAKLUB 
VERGADERDE TE LEIDEN. '  ÄKOBIKON IN LEIDEN’. 


De sedert 1890 bestaande algemene ` Ün zädel Volapükaklub 
Nederlandse wereldtaalvereniging (Vola- ` valemik Nedänik, dabinöl sis 
pük vereniging) hield Zaterdag hier ter b 1890, äjenükon tö zif isik 
stede haar algemene vergadering. In het ` kobikami valemik oka. In 
verslag van de secretaris werden ver- ` protok sekretana nuns distöfik 
schillende mededelingen gedaan omtrent pänunons dö Volapükaklub it, 
de Volapük vereniging zelf, de Volapük- `" Volapükamuf in foginän e 
beweging in het buitenland en de aca- ' kadäm, periodapenäd äsi valez 
demie, het tijdschrift, alsmede de ver- ` mapükasits votik dabinöl. 
schillende andere bestaande wereldtaal- Limans lecifefa: dr. Arie 
stelsels. de Jong’ e ,J. G. M. Reynders’ 

De leden van het hoofdbestuur, dr. A. ! demü bäldot vemik okas no 
de Jong en J. G. M. Reynders hebben zich ) ägebidükoms okis dönudaväle. 
wegens hun hoge leeftijd niet meer As lecifef nulik pädaväloms 
herkiesbaar gesteld. Als nieuw hoofdbe- ` söls: ‚F. J. Krüger’ tö ,Amster- 
stuur werden gekozen de heren F. J. dam’, presidan, ,A. de Jong 
Krüger te Amsterdam, voorzitter, A. "Jr" tö ,Leiden’, vipresidan, e 
de Jong Jr. te Leiden, ondervoorzitter en ` ,P. H. J. Uittenbogaard’ tö ,Hil- 
P. H. J. Uittenbogaard te Hilversum, ' versum’, sekretanzkädan. 
secretaris-penningmeester. 


Se ‚Leidsch Dagblad’, 1951, novul, d. 26". 
Petuvöl e petradutöl fa ,Jan van Steenbergen’. 

SOG BEVÜNETIK VOLAPÜKA. 


Dalebüd cifala de 2023 yanul 24, nüm: 7. 


Söl: Jan van Steenbergen’, pemotöl ün 1970 in zif: Hoorn’, Nedän, e nu lödöl 
in zif ‚Jmuiden’, pekomandom ed estetom oki vilöfiki ad lovesumön cali 
kadämana soga bevünetik Volapüka. 


Äbejäfom elis „Studs Lofüda-Yuropik” Dë niver di ,Amsterdam’ e nu vobom as 
tradutan e nätäpretan vü Nedänapük e Polänapük. | sevom gudiko natapükis 
votik e mekavapükis anik — binom balan datuvanas püka bevüslavik e viz 
presidan ela Language Creation Society’. 


e „Jan van Steenbergen’ sevom dibätiko gramati, vödastoki e jenotemi 
Volapüka. 


e Binom sis brefüp guvan vükipeda Volapükik, kel äbinon ön stad negudik 
sis lunüp, e nu bejäfom koräki e leodükami ona. 

e Epenom degatis yegedas in vükiped Volapükik, kels eplaädons numi 
vemik yegedas, kels pijafädons itjäfidiko ud äbinädons me set te bal. 

e Bevobom resodatopedi, kel oninädon vödabukis leäktronik e vödemis 
pötöfik äsi yufianis pro stud Volapüka. 


e Desinom ad jafädön vödabukis Volapükik pro Polänapük, Nedänapük, e 
bevüslav (el ,medžuslovjansky’). 


Demü kods at söl: Jan van Steenbergen’ pacälom as KADÄMAN SOGA 
BEVÜNETIK VOLAPÜKA. 


2023 yanul 24. 


Hermann Philipps 

Cifal soga bevünetik Volapüka 

Bad Godesberg : ` 
Beethovenallee 61 

53173 Bonn 

Deutän 


i 


STATUDS SOGA BEVÜNETIK VOLAPÜKA. 
2007 yanul 1; ma koräk vödema at ün yels: 2012 e 2023. 


1. Volapükamuf. 
1.1 Nem. 
1.2 Topät. 
1.3 Siämamäk. 
1.4 Fünadät. 


1.5 Yel Volapükamufa. 


1.6 Pük calöfik soga. 
1.7 Funds. 


2. Zeils soga. 
2.1 Konsef e propagid. 


3.4 Calans votik. 
3.5 Slopans. 


. Zeils kadäma. 


4.1 Vobäd zeilas. 

4.2 Jaf vödas. 

4.3 Kleilükam dotas. 
4.4 Zep dabükotas. 
4.5 Limanastips soga. 


. Noganükam kadäma. 


5.1 Limanam löpikün. 


2.2 Vestig. ` 5.2 Num kadämanas. 
2.3 Vobots nulik. S f 
E 5.3 Jäf kadäma. 
2.4 Geb püka. S 
2.5 Käl pük 5.4 Sluds kadäma. 
SA pusa, 5.5 Kadämans nekomik. 
3. Calans soga. 5.6 Kadäm büik. 
3.1 Cifal. S 
Se 6. Votükam statudas, 
3.2 Vicīifal. z Ge 
6.1 Votükams zesüdik. 

3.3 Guvan. 

1. VOLAPÜKA MUF. 

1.1 Nem. 


Sog bevünetik Volapüka binon lölod utanas, kels steifons ad 
vemükön sevi okas e votikanas tefü pük bevünetik: Volapük fa hiel 
Johann Martin Schleyer e ma menodots fa el Arie de Jong. 


1.2 Topät. 
Topät calöfik soga binon ladet cifala. 


1.3 Siämamäk. 

Sog e vobots onik pasevons dub siämamäk, in zänod kela binon 
talaglöp blägik in mel vietik, ko liens stedik zänik; bal horitätik, 
votik penditik, e liens fol bofaflanü liens stedik: fol pro lunets krugöl 
zü povs e fol pro videts krugöl zü zänod. Zü vol in feled sirköfik 

silablövik binons vöds blägik tonatas mayudik, sus talaglöp: 
VOLAPÜK, e dis talaglöp: MENEFE BAL PÜKI BAL. Val binon in 
lin sirkik blägik. 


1.4 Fünadät. 

Dät füna soga bevünetik Volapüka binon dät statuda at. 
1.5 Yel VYolapükamufa. 

Vobayel binon kaledayel. 


1.6 Pük calöfik soga. 
Pük calöfik soga binon Volapük. 


1.7 Funds. 

Sog no dalabon fundis. Guvan begom lebonedis ad pelön frädis büka 
äsi seda gaseda e nunotas votik. Üf sog sludonöv ad primön dunotis, 
kels neodons moni, ozesüdos ad labön nemi dunotadilekana, mobis 
kleilik, täxeti, fonis monas pespelölis, e baicedi kadäma. Dü e pos 
dunot somik, dunotadilekan osedon kadäme alyeliko nunodi dö 
proged e mons. Üf mons alyelik ad atos valik binonsöv plu ka yurods 
kiltum, ozesüdos, das kadäm nemon monikontrolani livätik. 


2. ZEILS SOGA. 
2.1 Konsef e propagid. 
Sog steifülon ad konsefön e propagidön sevädi, paki e gebi Volapüka 
da vol lölik. 
2.2 Vestig. 
Sog vestigon vobotis e dunis pasetikis Volapükanefa. 
2.3 Vobots nulik. 
Sog kuradükon vobotis e dunis nulik in Volapük. 
2.4 Geb püka. 
Sog gebon püki, lönedükölo oni pro neods tima nuik, as sam: medü 
jaf vödas nulik dub kadäm Volapüka. 


2.5 Käl püka. 
Ma vöds cifala: „Johann Schmidt’ in pened privatik: „Vilobs kälön 
püki at leigoso äsä käloy Vöna-Grikänapüki u VönazSaxadapüki.“ 


3. CALANS SOGA. 
3.1 Cifal. 
Cifal binon cif löpikün soga. Dasumon libaviliko cali cifala e vobon 
lanäliko ad fümükön zeilis soga. Dugon e pladulon mufi. Dispenon 
statudis e sludis kadäma, diplomis xamäbas äsi bligis votik calöfik 
soga. Dakipon baläti Volapüka e Volapükamufa. Dilekon kadämi. 
Cifal kanon, ko baiced pluamanuma kadäma, säcälön limani kadäma. 
Votaflano, if kadämans cedons, das cifal no fölon bligis oka, 
pluamanum onas dalabons gitodi ad säcälön oni e ad dünükön fovani. 
3.2 Vicifal. 
Pavälon fa cifal ko baiced kadäma; preparon oki ad plaädön cifali, u 
nelaidüpiko u laidüpiko, ko slud baicedik kadäma. Noganükon 
kolkömis Volapükanefa e yufon cifali in valem. 
3.3 Guvan. 
Pavälon fa cifal baicedü kadäm. Kälon konömi soga e dünon as 
sekretan e redakan gaseda calöfik soga, papüböla dub meds bükik e 
leäktronik. 
3.4 Calans votik. 
Calan nelaidüpik povälon ma slud kadäma. 
3.5 Slopans. 
Slopan binon men alik, kel vipon ad slopön zeilis soga e panemön 
Volapükan. 


4. ZEILS KADÄMA. 
4.1 Vobäd zeilas. 
Kadäm dabinon ad födön zeilis soga bevünetik Volapüka. 
4.2 Jaf vödas. 
Kadäm dabinon ad calöfiko jafön e lonöfükön vödis nulik, e kleilükon 
sinifis vödas nulädik, kels no nog dalabons leigätodis Volapükik. 


UDEISIIKR 
4.3 Kleilükam dotas. 
Kadäm dabinon ad kleilükön dinis dotik tefü vödastok e gramat 
Volapüka. 
4.4 Zep dabükotas. 
Kadäm dabinon ad zepön tidodemis, vödabukis e xamis Volapüka. 
4.5 Limanastips soga. 
Kadäm dabinon ad sludön tefü stips limanama soga, e, medü guvan, 
ad glidön limanis nulik pötik. 


5. NOGANÜKAM KADÄMA. 


5.1 Limanam löpikün. 

Limanam löpikün kadäma binädon me cifal, vicifal e guvan. 

5.2 Num kadämanas. 

Num kadämanas binon jöl. Utans, kels sevons Volapüki e kels 
edabükons literati tefik, kanons pakomandön as kadämans baicedü 
cifal. 

5.3 Jäf kadäma. 

Jäf kadäma podunon u medü pot kösömik, u medü pot leäktronik. 

5.4 Sluds kadäma. 

Sluds kadäma popübons fa guvan dub med u meds ya pemäniotöls 
(bhagat 3.3 löpo). 

5.5 Kadämans nekomik. 

If kadämans no komons u spodiko, u pösodiko, u vögo, sluds 
podunons fa slopans komöl. 

5.6 Kadäm büik. 

Kadäm dabinik Volapüka fövon kadämi, kel pestidon pötü büad 
cifala (diläd II) dam 1934, tü del bald yanula. 


6. VOTÜKAM STATUDAS. 


6.1 Votükams zesüdik. 
Votükams mögädo zesüdiks statudas at polonülons me dalebüd fa 
cifal baicedü kadäm Volapüka. 


zk kk 

9 GRAMATABRUL. 


MAYUDS NESUVIK AS JENÖF GLIFÜKÖL VOLAPÜKA. 


In püks mödik noms tefü geb mayudas in nems komplitik tatas 
e stitodas binons leigiks, ab no in Volapük. Liedo semikna igo 
mastans Volapüka äs A Sleumer’ e ,J. Schmidt äglömoms patädi at 
Volapüka Lio mutoy-li penön lönanemis komplitik? Ma el „Gramat 
Volapüka” (bagaf: 20), „if famülanem u tribütanem pösoda binädon 
me vöds tel u mödikums, vöd bald ona ai papenon me mayud. Vö- 
das retik nema te uts papenons me mayud, kels i in natapük lönik 
okas papenonsöv me mayud” (tefü Volapük vöds somik samo binons 
valiks, „kels pedefomons de vöds me mayud papenöls”). Ma sams se 
vödabuk calöfik, prinsip ot tefon lönanemis taledavik me vöds anik 
binädölis, bi vöd balid tatanemas komplitik lölik primon me mayud 
(Libatat Lireyeäna, Balatam Sulüda-Frikopa, Flunaziläk bevünetik: 
‚Tanger, Zif di ,Vaticano’). Ye nems stitodas, sogas, klubas e reta no 
pemäniotons in bagaf ot gramatibepenota, klu — distidü tatanems ü 
nems taledavik — no mutons labön mayudi primik. El „Volapükaz 
gased pro Nedänapükans” gevons samis mödik minudas primik pö 
jenets somik, sevabo: kadäm Volapüka, netafed (= Lingl. , League of 
Nations’), yufapükaklub bevünetik u klub bevünetik yufapükik u 
noganükam bevünetik yufapüka (= ,International auxiliary language 
association’), klub fonetik bevünetik (= Association phonétique 
internationale’), lelivükamafed bevünetik (= Internationaler Be- 
freiungsbund’), stitod : Pasteur! (sam se „Gramat Volapüka”), niz 
verabukemöp di ,Kjöbenhavn’, tedaniver in Sarajevo’, niver di 
Amsterdam. Ye atos no ai tefon nemis u vödedis vü saitamalüls 
(sam: el „Fed Volapükaklubas”). 


Penamamod votik id äkomädon (Netafed, Noganükam netas 
pebalöl, Lelivükamafed bevünetik, Leklub Fransänik pro propagid 
Vpa. pla Association française pour la propagation du Vp.’), ab 
somikos äjenon latikumo e no äbaiädon ko büdüls ela „Gramat 
Volapüka”. W 


TI:20:2023 
DOG ELAS ,BASKERVILLE®S’. Kapit lulid (dil aa. 


„Ed onunodolös lü ob mu kuratiko,” Holmes’ äsagom. 
„Ven krisid ojenädon, kelosi büocedob, omastob, vio obitolös 
ettimo. Cedob, das jü zädel valikos oblümonöv-li?” 

„Atos lönedon-li lü o1? o dokan: Watson’! 

„Süperö!” 

„Täno tü zädel, pläsif ulelilol votikosi, ukobikobsös ini tren 
omotevöl tü düp: deg minuts kildeg < dese ,Paddington’.” 

Älöädobs ad degolön, ven Baskerville’ ävokädom yöbölo, e 
posä ijutedom lü bal gulas cema, äsüramenom juki braunik 
daat ramar. 

„Juk emoiköl obik!” ävokädom. 

„Fikuls valik obsik nepubonsös so fasilo!” ‚Sherlock Hol- 
mes’ äsagom. 

„Ab atos binon dinäd vemo seledik,” dokan: „Mortimer’ 
äküpetom. „Edasukob cemi at bü koled.” 

„Id edasukob puidi alik ona,” Baskerville’ äsagom. 

„Fümo juk änekomon pö on ettimo.” 

„Pö jenet at bo dünan ipladom-la oni usio, du äkoledobs.” 

Deutänan pilevüdom, ab änotodom nesevi tefü jenet, e 
säks nonik äkanons klülükön oni. Säkäd votik nog iläikon lü 
sökod laidulik go nesiämik klänöfotas smalik, kels bal pos 
votik ifovons so vifiko. Flanölo löliko jenoti miklänöfik dea- 
dama siöra: Charles, älabobs kedi jenotas neplänovik, kels 
valik äjenädons dü dels tel, sevabo: get peneda binü tonats 
bükik, lükan labü balib blägik pö bökavab, per juka braunik 
nulik, per juka blägik neflifedik, e nu geköm juka braunik 
nulik. Holmes’? äseadom seilölo in vab, du ägevegobs lü 
„Baker Street’, ed äsuemob dub logabobs fronöl e logod tikoz 
dafulik omiks, das tikäl omik, äs ut obik, ätöbidon ad leodü- 
kön dinis valik bisarik et e jiniko neyumedikis ad sit tikavik. 
Dü del retik e soar lölik äseadom letikölo in tabaka-:smok. 

Brefüpo bü säned telegrafots tel pi-oveblinons. Balid äni- 
nädon sökölosi: 

„Anu esevedikob, das Barrymore’ nu komom oo „Hal. 
„Baskerville’.” 

Fövot ofovon. 


